cy cy cy cy cy cy en en en cy cy cy cy cy cy cy cy cy cy cy cy cy cy en
Sut alla i gael hyfforddai yn gweithio gyda mi? – Cynlluniau Yfory
Ydych chi yn Reolwr sydd yn awyddus i gynnig cyfle unigryw a gwerthfawr i hyfforddai yma yng Nghyngor Gwynedd?
Ydych chi wedi clywed am Gynlluniau Yfory ond ddim yn siŵr beth mae’n ei olygu?
Gwyliwch y fideo isod am fwy o wybodaeth!
You do not have sufficient freedom levels to view this video. Support free software and upgrade.
You do not have sufficient freedom levels to view this video. Support free software and upgrade.
Beth yw Pwrpas y Cynlluniau?
Pwrpas Cynlluniau Yfory yw datblygu unigolion i’r safon uchaf bosib i ymgymryd â swyddi allweddol o fewn y Cyngor. Mae’r cynlluniau yn rhoi’r cyfle i unigolion gael y profiadau, rhwydweithiau a chymwysterau sydd eu hangen i roi sylfaen gadarn i gychwyn gyrfa yng Nghyngor Gwynedd.
Yn rhan o Gynlluniau Yfory mae Cynllun Rheolwyr Yfory, a Chynllun Arbenigwyr Yfory.
Pwrpas Cynllun Rheolwyr Yfory yw datblygu rheolwyr newydd i ymgymryd â swyddi rheoli allweddol o fewn y Cyngor, a phwrpas Cynllun Arbenigwyr Yfory yw datblygu unigolion i arbenigo mewn meysydd penodol o fewn y Cyngor ac i ymgymryd â swyddi arbenigol allweddol o fewn y Cyngor.
Mae’r Cyngor yn falch fod y rhan fwyaf o’r ymgeiswyr llwyddiannus wedi cael swydd barhaol yn y Cyngor ar ddiwedd y Cynlluniau.
Bydd yr ymgeisydd llwyddiannus yn derbyn pob cefnogaeth ac adnodd posib i ennill cymhwyster proffesiynol lefel uwch.
Bydd yr hyfforddai yn cael profiad o weithio o fewn adrannau amrywiol ac yn cyfrannu at waith dydd i ddydd mewn amrediad o Wasanaethau ar draws y sir.
Bydd cyfle iddynt gael profiadau gwerthfawr tu hwnt i’r arferol, fydd yn cyfarch yr elfennau gwleidyddol, strategol, gweithredol a gwaith rheng flaen sydd y rhannau annatod o swyddogaeth y cyngor.
Bydd cefnogaeth ac adolygiadau parhaus yn digwydd drwy gydol y ddwy flynedd i sicrhau fod yr ymgeisydd llwyddiannus yn cael y gorau o’r cynllun.
Wrth fanteisio ar yr uchod, bydd y darpar reolwr yn datblygu’r hyder, sgiliau a dealltwriaeth o’r ymddygiadau hanfodol y bydd eu hangen i fod yn reolwr effeithiol yng Nghyngor Gwynedd.
Am fwy o wybodaeth cysylltwch â Alun Lloyd Williams (CG)